Министерство на правосъдието на България
Министерството на правосъдието (МП) е българска държавна институция с ранг на министерство, която осъществява връзката между изпълнителната и съдебната власт. Ръководи изработването на закони и други законови актове свързани със съдебната система и дава становища по законопроекти изработени от други органи на изпълнителната власт. То е сред първите 6 български министерства, създадени на 5 юли 1879 г. (стар стил). Министърът на правосъдието е член на Министерския съвет.

Централната администрация на министерството се намира в сграда на улица „Славянска“ 1 в София.

История 
Учредено е по силата на Търновската конституция с Указ № 1 от 5 юли 1879 г. Дейността му през първите години е насочена към ликвидиране на остатъците от турското съдебно законодателство и създавне на съвременно българско държавно и гражданско право. Първи министър на правосъдието става Димитър Греков.

С Решение на XXXVIII народно събрание от 21 декември 1999 г. Министерството на правосъдието и правната евроинтеграция (МППЕ) се преобразува в Министерството на правосъдието (МП).

Структура 

Към 10 септември 2015 година министерството има следната структура:
 Обща администрация
 Дирекция „Канцелария“
 Дирекция „Финанси и бюджет“
 Дирекция „Управление на собствеността“
 Дирекция „Управление на човешките ресурси“
 Дирекция „Връзки с обществеността и протокол“
 Специализирана администрация
 Инспекторат на министъра на правосъдието по „Закона за съдебната власт“
 Дирекция „Съвет по законодателство“
 Дирекция „Статистическо развитие и програми“
 Дирекция „Международно правно сътрудничество и европейски въпроси“
 Дирекция „Взаимодействие със съдебната власт“
 Дирекция „Процесуално представителство на Република България пред Европейския съд по правата на човека“
 Дирекция „Електронно правосъдие и регистри“
 Дирекция „Българско гражданство“
 Дирекция „Международна правна закрила на детето и международни осиновявания“
 Второстепенни разпоредители с бюджетни кредити
 Агенция по вписванията
 Национално бюро за правна помощ
 Централен регистър на особените залози
 Главна дирекция „Изпълнение на наказанията“
 Главна дирекция „Охрана“

Вижте също 
 Министър на правосъдието на България

Външни препратки 
 Министерство на правосъдието, Официален сайт

Бележки 

Българско право
Основани в България през 1879 година